სარატოვიშ ოლქი

სარატოვიშ ოლქი () — რუსეთიშ ფედერაციაშ სუბიექტი, ნამუთ ქიანაშ ვოლგაშპიჯეთიშ ფედერალური ოკრუგიშ აკოდგინალუაშა მიშმურს. ოლქიშ ადმინისტრაციული ცენტრი - სარატოვი. ოლქიქ 1936 წანაშ 5 ქირსეთუთას დირსხჷ.

 გეოგრაფია 
სარატოვიშ ოლქი თუდოლენი ვოლგაშპიჯეთის იდვალუაფჷ, მარძგვანწყარპიჯონაშ უმენტაში ნორთი ვოლგაშპიჯეთიშ სუბეეფს უკებჷ, ოლქიშ ობჟათე-ბჟაეიოლ ნორთის კასპიაშპიჯიშ რზენი რე. ოლქიშ ბჟაეიოლი ხურგი ობშჩი-სირტიშ კართეეფს რე. ოლქიშ თარი წყარმალუ რე ვოლგა (420 კილომეტრი ოლქიშ ფარგილს), ნამუსჷთ აკოგაფილი რე ვოლგოგრადიშ დო სარატოვიშ წყაროჩუაშეეფი. ოლქიშ ბჟადალ ნორთის მეურს წყარმალუეფი ხოპიორი, მედვედიცა, ილოვლია (დონიშ კვარჩხანი ნადუეფი). ტერიტორიაშ დიდი ნორთი სტაპიშ ზონას რე, ტყას ოლქიშ ტერიტორიაშ 5% უკებჷ. 
ოლქის ობჟათეშე უხურგანს ყაზახეთი, ბჟადალშე — ვოლგოგრადიშ, ვორონეჟიშ დო ტამბოვიშ ოლქეფი, ოორუეშე — სამარაშ, ულიანოვსკიშ დო ორენბურგიშ ოლქეფი.

 მახორობა 
2002 წანაშ ეჭარუაშ მუნაჩემეფიშ მეჯინათ, ოლქის ოხორანდჷ:
 რუსეფი — 2293,1 ვთშ. ადამ. (85,9)
 ყაზახეფი — 78,3 ვთშ. ადამ. (2,9 %)
 უკრაინალეფი — 67,3 ვთშ. ადამ. (2,5 %)
 თათარეფი — 57,6 ვთშ. ადამ. (2,2 %)
 სომეხეფი — 25 ვთშ. ადამ.
 აზერბაიჯანალეფი — 16,4 ვთშ. ადამ.

 რესურსეფი ინტერნეტის 

 სარატოვიშ ოლქიშ თარობა 
 Саратовская область в справочнике-каталоге «Вся Россия» 
 Сведения о городах Саратовской области
 სარატოვიშ კულტურული რინა

კატეგორია:რუსეთიშ ფედერაციაშ ოლქეფი